Tour de France

duimnael|Fietsryers tydens die Tour de France in 2005
duimnael|Die geel trui
duimnael|Chris Froome, viermalige wenner van die Tour de France

Die Tour de France (Frans: [tuʁ də fʁɑ̃s], letterlik: "Toer deur Frankryk") of kort Le Tour ([ləˈtuːʀ], "die toer"), ook Grande Boucle ([gʀɑ̃dˈbukl], "Groot Lus") genoem, is die bekendste en belangrikste fietswedren ter wêreld. Die wedren strek oor drie weke – dus eintlik 'n toer – en vind altyd gedurende Julie plaas. Die eerste wedren het in 1903 plaasgevind en gedurende 2024 het die wedren vir die 111de keer plaasgevind; dit is slegs tydens die Eerste en Tweede Wêreldoorlog, asook die wêreldwye Covid-19-pandemie gekanselleer. Alhoewel die roete jaarliks gewysig word, lei dit deur die hele Frankryk en aangrensende lande. Saam met die toer van Italië (Giro d’Italia) en die toer van Spanje (Vuelta a España) vorm dit deel van die Groot Drie Toere (Grand Tours). Die wenner is die ryer met die minste totale tyd na afloop van die toer; elke skof se tyd word bymekaar getel. Die wenner kry die geeltrui (maillot jaune). Die wenspan is die span met die minste totale tyd na afloop van die toer; die beste drie ryers se tye van elke span word vir elke skof bymekaar getel.

 Wenners sedert 2000 
 Jaar  Wenner Nasionaliteit 2000  Lance Armstrong (gediskwalifiseer)   2001  Lance Armstrong (gediskwalifiseer)   2002  Lance Armstrong (gediskwalifiseer)   2003  Lance Armstrong (gediskwalifiseer)   2004  Lance Armstrong (gediskwalifiseer)   2005  Lance Armstrong (gediskwalifiseer)   2006  Óscar Pereiro   2007  Alberto Contador   2008  Carlos Sastre   2009  Alberto Contador   2010  Andy Schleck*   2011  Cadel Evans   2012  Bradley Wiggins   2013  Chris Froome   2014  Vincenzo Nibali   2015  Chris Froome   2016  Chris Froome   2017  Chris Froome   2018  Geraint Thomas   2019  Egan Bernal   2020  Tadej Pogačar   2021  Tadej Pogačar   2022  Jonas Vingegaard   2023  Jonas Vingegaard   2024  Tadej Pogačar   2025  Tadej Pogačar  

 Die titel is eers in 2012 aan Andy Schleck toegeken nadat Alberto Contador gediskwalifiseer is vir 'n positiewe opkikker-toets. Beeld. Andy Schleck uit Tour de France 13 Junie 2012

 Suid-Afrikaners op die Tour de France 
duimnael|Daryl Impey tydens die Tour de France 2013 in die geeltrui
Robbie Hunter en John-Lee Augustyn was die eerste twee Suid-Afrikaners wat aan die Tour de France deelgeneem het. Robbie Hunter is die eerste Suid-Afrikaner nog wat 'n skof kon wen in die Tour de France en wel gedurende die 2007-toer. Daryl Impey het aan die 2012-toer deelgeneem en gedurende die 2013-toer die geeltrui gedra na die sesde skof, die eerste Suid-Afrikaner wat dit kon vermag. Tydens die 2019-toer het Daryl Impey die negende skof gewen en die tweede Suid-Afrikaner geword wat dit kon vermag.

 Sien ook 
 Mont Ventoux

 Verwysings 

 Eksterne skakels 

  Amptelike webwerf


Kategorie:Fietsry
Kategorie:Sport in Frankryk